paragraph_text: Tijekom vladavina Tizoca, koji se pokazao kao slab vladar, Carstvo je bilo u krizi, pala mu je snaga i moć, što su iskoristili okolni narodi da se pobune protiv Carstva i astečke dominacije. U konačnici, astečko plemstvo je uz podršku Tizocova brata Ahuitzotla odlučilo stati na kraj slabljenju Carstva pa su vjerojatno otrovali Tizoca i na njegovo mjesto postavili njegova brata.